EXCLUSIV Cristi Balaj, avertisment înainte de începerea play-off-ului: "E punctul meu de vedere"
CFR Cluj a beneficiat de 27 de puncte după rotunjire și completează podiumul în play-off-ul Superligii României.
Ardelenii au învins-o în ultima etapă a sezonului regular pe FC Hermannstadt, în Gruia, scor 1-0. Unicul marcator al meciului a fost Philip Otele, care a profitat de pasa decisivă trimisă de Ciprian Deac și l-a executat pe Cătălin Căbuz.
Cristi Balaj, avertisment înainte de începerea play-off-ului: "E punctul meu de vedere"
Cristi Balaj, președintele celor de la CFR Cluj, susține că fiecare partidă rămasă din campionat va fi dificilă și admite că echipele care au reușit accederea în play-off-ul Superligii României își merită locul revendicat.
- De asemenea, oficialul din Gruia a precizat că în play-off și un rezultat de egalitate e important și poate face diferența
"Play-off-ul este diferit față de campionatul regular. Aici deja punctele nu se mai înjumătățesc și e important și un rezultat de egalitate, dar o victorie! Cu atât mai mult o victorie.
Toate meciurile sunt grele. Nu există meci care să fie dificil. Toate cele șase echipe care participă în play-off au meritat, din punctul meu de vedere, să facă parte din această grupă.
Repet, indiferent de rezultatul unui meci nu cred că va putea fi numit surpriză", a spus Cristi Balaj pentru Sport.ro.
CFR Cluj a încheiat sezonul regular pe locul trei cu 53 de puncte. 15 victorii, opt remize și șapte eșecuri au înregistrat elevii lui Adrian Mutu după 30 de runde disputate în Superliga.
În play-off, CFR Cluj se situează la cinci puncte în spatele liderului FCSB și îi suflă în ceafă Rapidului, care se află pe poziția a doua cu 28 de puncte.
Pentru ardeleni urmează meciul cu Universitatea Craiova de sâmbătă, 16 martie, de la ora 20:00, pe stadionul "Dr. Constantin Rădulescu" din Gruia.
Cum arată clasamentul sezonului regular
Urmăriți SPORT.RO și pe Google News